cyanic-selkie/wikianc huggingface dataset:
దిగవల్లి వేంకటశివరావు
1972-73 లో తెలంగాణా లోని ముల్కీ నియమాలకు వ్యతిరేకంగా ఆంధ్ర ప్రాంతం ఆందోళన
02/12/1972 నాడు ఆంధ్ర ప్రభలో శివరావుగారి వ్యాసం “సత్యాగ్రహమునకు సమయము” ఆంధ్రలో ఆందోళన గురించి న వ్యాసం ప్రచురించ బడింది. అదే రోజున ఆంధ్ర తెలంగాణా సమశ్యకు సంబంధిచిన ప్రధాన మంత్రి నిర్ణయానికి వ్యతిరేకంగా శివరావుగారు వ్రాశిన రెజొల్యూషన్ ను విజయవాడ బార్ యసోసియేషన్ వారు ఏకగ్రీవంగా ఆమోదంతో స్వీకరించడం శివరావుగారు జయంతిపురం రాజాగారు (వాసిరెడ్డి సదాశివేశ్వర ప్రసాద్) జాయింటుగాఇచ్చిన వాగ్మూలం ఆంధ్రజ్యోతి లోను, దైనిక జాగరణలోను అదేరోజు (02–12-1972) నాడు ప్రచురించారు. ఆసంవత్సరం డిసెంబరు 9 వ తారీఖునాడు మళ్ళీ బార్ యసోసియేషన్ కు History of Indian Nationalism ను గూర్చి ప్రసంగించారు. ఆనెలలోనే బెజవాడ లాయర్ల కన్వెన్షన్ కు రిజొల్యూషన్ వ్రాసి యిచ్చి వారి అధ్యక్షుని కోరిక పై ప్రసంగిచారు.. తెలంగాణ ముల్కీ నియమాలను ఖండిస్తూ వారు వ్రాసిన పెద్ద వ్యాసాలను “వారధి” అనే దిన పత్రిక డిసెంబరు 6 వ తారీఖున ప్రత్యేక సంచిక వేసి ప్రచురించారు. ఆ ప్రచురణ కాపీలు పంచ బెట్టుట జరిగింది. ప్రముఖ న్యాయవాది Mr. Seervai రచించి న కాన్ స్టిట్యూషనల్ లా ననుసరించి శివరావుగారు ఒక మెమొరాండాన్ని వ్రాసి వారి జూనియర్ వకీలు యద్దనపూడి హనుమంతరావు ద్వారా ఆంధ్రప్రదేశ్ గవర్నరు (ఖండూభాయ్ దేశాయిగారు) కు పంపించారు. భారత ప్రధాన మంత్రికి తంతి పంపిచారు. ఆంధ్ర తెలంగాణ సమశ్య తీసుకుచ్చిన ముల్కీ విధానం అమలు భార త రాజ్యాంగ పై అక్రమం జరిగినట్లని శివరావుగారు ఒక వ్యాసంలో వ్రాశారు. ఆరోజులలో పోలీసువారు అనవసరంగా విధించిన కర్ఫ్యూ పై శివరావుగారు ఆంధ్రప్రదేశ్ హైకోర్టులో రిట్టు వేయుటకు పెటిషన్ స్వయంగా వ్రాసి, తన జూనియర్ లాయర్ వై. వి. .హనుమంతరావుచేత రిట్ వేయించారు. జస్టిస్ చెన్నప రెడ్డిగారి బెంచి ఆ రిట్టును స్వీకరిస్తూ గవర్నమెంటుకు నోటీసు జారీ చేసి ఇంక ఆ ఆందోళన రోజలలో కర్ఫ్యూ అమలు చేయకుండా నిషేధించారు. 1973 మార్చిలో శివరావుగారు “who is responsible for violence?” అను ఒక కరపత్రం వ్రాసి ప్రచురించారు. ఇండియన్ ఎక్,ప్రస్స్ పేపరులో శివరావుగారు సంపాదకుడికి వ్రాసి న లేఖ ఫిబ్రవరి 2 తారీఖున ప్రచురించ బడింది. అదే లేఖను తెలుగు అనువాదం చేసి ఆంధ్ర ప్రభవారు ప్రచురించారు.
శివరావుగారి రచించిన పుస్తకాలను గూర్చి ఆభిప్రాయాలు
చం// సరస చరిత్రగాధసను సంగ్రహణంబొనరించి నేర్పుతో పరమరసాను భావమున చాకమొనర్చి సుధాసుంబు గా నిరుపమవర్తి గుంపదమనీషులు మెచ్చగ డించినావు దరదిగవల్లి వెంకటశిప్రవరా!కవిరాజశేఖరా
సమీక్షలు, పత్రికాభిప్రాయాలు
శివరావుగారి పుస్తకములు వ్యాసములు అనేక మంది సమీక్షించటం ఆనేక పత్రికలు సంపాదకీయ సమీక్షలు వ్రాయటం జరిగింది. వాటిలో కొన్ని శివరావు గారి పుస్తకములన్నిటిలో వారి కథలు గాథలు ( 1,2,3,4 భాగములు) చాల సార్లు పునర్ముద్రించబడి చాలమంది చే సమీక్షింపబడినది 1941 నుండి అనేక ప్రముఖ రచియతలు కళాకారులు విద్యావేత్తలు సమీక్షించారు. ఆ పుస్తమును శివరావుగారి పెద్ద కుమారుడు కీర్తి శేషులు వెంకటరత్నంగారు 2010 లో విశాలాంద్ర వారిచే పునః ముద్రింపిచారు. ఈ 2010 సంకలనం చాల జనప్రియమైన పుస్తకం. పుస్తకం డాట్ నెట్ అను వెబ్ పత్రికలో 2011 జూన్ నెలలో అమెరికా షికాగో వైద్యకళాశాలలో సైకియట్రీ ప్రోఫెస్సర్ గానున్న డా జంపాల చౌదరి గారు ఆన్ లైన్ పత్రికలో సమీక్షించారు. చిన్న వయస్సులో నే నార్తు అమెరికా తెలుగు యసోసిఏషన్ (TANA =TELUGU ASSOCIATION OF NORTH AMERICA) కు ప్రసిడెంటైన చౌదరిగారు వైద్య నిపుణేలాగాక సాహిత్యభిలాషులవటం తెలుగువారికి గర్వకారణం
శివరావు 1922 నుండి స్వతంత్ర పోరాట ఉద్యమాల జ్ఞాపకాల వాగ్మూలం రికార్డింగు
12/11/1974 తేదీన Dr. పి సత్యనారాయణ రావు, డైరెక్టరు, రీజనల్ సెక్రటరీ, ఇండియన్ కౌన్సిల్ ఆఫ్ సోషల్ సైన్సు రీశర్చి ఉస్మానియాయూనివర్సటీ కాంపస్ నుండి వచ్చి శివరావు గారి అనుభావలు జ్ఞాపకాల మీద ప్రశ్నావళికి జవాబులు ఆడియో రికార్డ చేశారు. తరువాత మళ్ళీ 26/02/1979 తారీఖన ప్రొఫెస్సర్ సరోజినీ రెగాణి ఆంధ్ర ప్రదేశ్ ప్రభుత్వంవారి స్వతంత్రపోరాటలలో హూ ఈజ్ హూ (who is who of freedom during freedom fighting) అను ప్రాణాలిక కోసం ఒక ప్రత్యేక సిబ్బందిని శివరావు గారి వద్దకు పంపిచారు. కానీ శివరావుగారు తాము స్వతంత్ర సమరయోధుడిని కానని జైలు కెళ్ల లేదని, న్యాయవాది వృత్తి లోనే స్వతంత్రవుద్యమాలలోపాలు పంచుకున్నాని చెప్పి తనవాగ్మూలం రికార్డు ఇవ్వటానికి వప్పు కోలేదు. కానీ సరోజనీ రేగాణి గారు మరల సిబ్బందిని పంపిచి ప్రభుత్వ ప్రణాళిక ఉద్యమంలో పాలు పంచుకున్న హూ ఈజ్ హూ అని బహు ఓరిమితో శివరావుగారిని వప్పించి వారి జ్ఞాపకాలు అనుభావుల వాగ్మూలం 1922 నుండి స్వతంత్రం వచ్చేవరకూ జరిగిన అనే క కార్య కలాపాలు గురించి ఆడియో క్లిప్ రికార్డు చేశారు ప్రభుత్వము వారే కాకుండా వ్యక్తి గతంగా వచ్చి శివరావుగారి వాజ్మూలం 18/07/1986 న రికార్డు చేసిన వారిలో త్రిపురనేని వెంకటేశ్వరావు గారు, నర్రా కోట.య్య గారు 1980 ఆగస్టులో ఇండియన్ ఎక్సప్రెస్సు పత్రిక ఉప సంపాదకుడు నీలంరాజు మురళీధర్ వారి స్టాఫ్ ఫొటోగ్రఫర్ ను తీసుకుచ్చి శివరావుగారి ఛాయా చిత్రము తీసి ఆ పత్రిక వారి ఆర్కైవ్సులో వుంచారు.
సన్మానాలు, సత్కారాలు
ఆంధ్ర పఆదేశ్ ప్రభుత్వము వారు శివరావుగారి సాహిత్య కృషికి 1966 సెప్టెంబరు 22 లో సన్మానించారు. ఆసన్మాన సభ పార్లమెంటు సభ్యులైన డా టివియస్ చలపతిరావుగారి అధ్యక్షతన జరిగింది చాల మంది ప్రముఖులు స్వయంగానే వచ్చి ప్రసంగించి అభినందలు తెల్పి పారు వారిలో సర్వశ్రీ విశ్వనాధ సత్యనారాయణ, మాజీ మంత్రి కాకాని వెంకటరత్నం, కవి దీపాల పిచ్చయ్య, ఆంధ్ర ప్రభ సంపాదకులు నీలం రాజు శేషయ్య విశాలాంధ్ర సంపాదకులు కంభంపాటి సత్యనారాయణ, నవయుగ ఫిల్మస్ అధినేత కాట్రగడ్డ శ్రీనివాసరావు, టాటా బెంజ్ కంపెనీ విజయవాడ బ్రాంచి మేనెజింగ్ డైరెక్టరు బాడుగ శేషగిరి రావు, విజయవాణి సంపాదకులు మల్లెల శ్రీరామమూర్తి, మొదలగు వారు. కవిసామ్రాట్ విశ్వనాధ సత్యానారాయణ గారు ప్రసంగం చెప్పతూ శివరావుగారి పుస్తకం 1857 పూర్వ రంగములు అను పుస్తకం ఆధారంగా తను రచించి న నవల ప్రళయ నాయడును శివరావుగారికి అంకితం చేస్తున్నట్టుగా చెప్పారు. అభినందనలు పంపిచినవారిలో చిరివాడ నుండి శతావధాని వేలూరి శివరామ శాస్త్రి, తమిళనాడు ముఖ్యమంత్రి యమ్ భక్తవత్సలం, మాజీ మంత్రి అవినాష వింగం, ఆంధ్ర లెజిస్లేటి కౌన్సిల్ అధ్యక్షులు గొట్టిపాటి బ్రహ్మయ్య, ఢిల్లీనుండి నీటిపారుదల మంత్రి కె యల్ రావు, సుప్రీంకోర్టు ప్రధాన న్యాయ మూర్తి కోకా సుబ్బా రావు, అంధ్ర ప్రదేశ్ మాజీ మంత్రి తిమ్మారెడ్డి, అడిషనల్ డిస్ట్రిక్టు జడ్జి కృష్ణమూర్తి, న్యూ సైన్సు కాలేజీలో అధ్యాపకుడు అక్కిరాజు రమాపతి రావు, జగ్గయ్య పేటనుండి రాజా వాసిరెడ్డి సదాశివేస్వర ప్రసాద్ ఆంధ్ర జ్యోతి సంపాదకులు నార్ల వెంకటేశ్వర రావు, అమాలా పురంనుండి గోష్ఠి పత్రికాధిపతి గుమ్మడిదల సుబ్బారావు, భీమవరం కాలేజీ అధ్యాపకుడు వై విఠల్రావు,మొదలగు వారు, మళ్లీ ఇరవైఏండ్ల తరువాత 09/11/1986నాడు విజయవాడలో త్రిపురనేని వెంకటేశ్వర రావుగారు వేమన వికాసకేంద్రం తరఫున శివరావుగారిని చాల ఘనంగాగా సన్మానించి సత్కరించారు. ఆ రోజు జస్టిస్ ఎపి. చౌధరీ గారి అధ్యక్షతన ఆసభ జరిగింది దాదాపుగా 2000 మంది దాకా రోటరీ క్లబ్ ప్రాంగణంలో జరిగిన సభకువిచ్చేసి శివరావుగారిని అభినందించారు.
ఆల్ ఇండియా తెలుగు రచయితల మహా సభల్లోను, ఆంధ్ర ప్రదేశ హిస్టరీ కాంగ్రెస్సు మహాసభల కును అధ్యక్షత వహించమని కోరటం జరిగింది గాని శివరావుగారు వెళ్లలేదు. ఎ పి హిస్టరీ కాంగ్రెస్సు వారు 7/08/1978 న విజయవాడ కె బి యన్ కాలేజీలో జరిగిస సభలోనూ మరియూ 06/03/1982 న ఉస్మానియా యూనివర్సిటీలో జరిగిన సభలోను శివరావుగారిని ఇన్ యాబ్సెన్షియాగా (అప్రత్యక్షంగా) సన్మానించారు 22/09/1986: గాంధీ స్మారక నిధి అధ్యక్షులు కోదాటి నారాయణరావుగారు శివరావుగారిని మళ్లీ రెండో సారి 1986 లో సన్మానించటాని నిశ్చయించి ఆహ్వానించారు. కాని శివరావుగారు వెళ్లలేదు.
శివరావుకు అంకితమైన పుస్తకాలు
వారు సభలకెళ్ళడం ప్రసంగాలు చేయటం సమయం వృధా అవుతందని చాల తక్కువగా ప్రసంగాలు చేసేవారు కానీ వారు చేసి న కొన్నిప్రసంగాలు వారు వెళ్లిన సభలు ఈ క్రింద విశదీకరించబడినవి.
మతం, సంస్కృతి మీద శివరావు ఆశయాలు
ఏ దేశంలో ఉన్నా ఏ వృత్తిలో ఉన్నా మన సంస్కృతి పుార్వచరిత్రను గూర్చి తెలుసకోవాలనీ, వాటిని తరతరాలుగా నోటిమాటగానైనా వంశపారంపర్యంగా అందజేయాలని ఆయన చెపుతూవుండేవారు.
85 ఏండ్లపైబడిన తరువాత చేసిన సాహిత్య కృషి
ఆయన 1990 వరకు చురుకుగా 85 యేండ్లు దాటిన పిమ్మట కూడా యధావిధిగా చదువుతూ వ్రాసుకుంటూ వుండి సాహిత్యకృషి చేశారు. ఆయన 1985 నుండి 1990 మద్యకాలంలో వ్రాసిన 55 వ్యాసాలు వివిధ పత్రికలలో ప్రచురించబడ్డాయి. వాటిలో 32 వ్యాసాలు రాజమండ్రి నుంచి ప్రచురింపబడే "సమాలోచన" పత్రికలోనూ, 3 వ్యాసాలు నెల్లూరు నుండి ప్రచురించబడే "జామీను రైతు" పత్రికలోనూ, 8 వ్యాసాలు "ఉదయం" పత్రికలోనూ, 10 వ్యాసాలు "ఆంధ్రప్రభ" దినపత్రికలోనూ, 2 వ్యాసాలు "ఆంధ్రప్రభ" వారపత్రికలోనూ ప్రచురించారు. ఏప్రిల్ 25 1983 న ఆయన అప్పటి ఆంధ్రప్రదేశ్ ముఖ్యమంత్రి అయిన నందమూరి తారకరామారావు గారికి కాంగ్రెస్ పరిపాలనలో దిగజారిన సాహిత్య పోషన గూర్చి బహిరంగ లేఖ వ్రాసారు.
1981 అక్టోబరులో ప్రముఖ రచయిత డా.ఎన్ గోపి గారు తమ రచనలను శివరావు గారికి బహుకరించారు. డా గోపి గారు 1988 లో వారు రచించిన పుస్తకం ఒక దానిని శివరావుగారికి అంకితం చేశారు. 1981 నవంబరులో ప్రముఖ రచయిత ఆరుద్ర శివరావుగారిని సాహిత్య గోష్ఠి జరిపారు. మే 4 1983 న కావలి జవహర్ భారతి సంస్ద అధిపతి ఎం.పి.ఆర్.రెడ్డి గారు శివరావుగారి బహిరంగ లేఖని అభినందిస్తూ వ్రాశారు. ఫిబ్రవరి 26 1983 న కాట్రగడ్డ మధుసూదనరావు గారు తమ మిత్రులు మాజీ మంత్రితో కలసి వారు తలపెట్టిన "కృష్ణాజిల్లా కాంగ్రెస్సు చరిత్ర"కు సలహా నివ్వమని శివరావుగారిని కోరారు. అటుతరువాత డిశంబరు లో ఆ పుస్తకము విడదలవటం చూసిన శివరావుగారు విచారం వ్యక్తంచేశారు.
ఉన్నత ఆశయాల గీటురాయితో పనిచేసే శివరావుగారికి చరిత్రాంశాలపై వ్రాతల లోటుపాటులు సరిపెట్టు కోలేరు. ఆ రోజులలోనే తెలుగు అకాడమీ వారు శివరావుగారిని మాండలిక పరిశోధన గూర్చి తమ అభిప్రాయాలు సలహాలివ్వమని కోరారు. 1985 లో వారి ఆఖరి పుస్తకము "వీరేశలింగం వెలుగు నీడలు"ను త్రిపురనేని వెంకటేశ్వరావుగారి "వేమన వికాసకేంద్రం" వారు ప్రచురించారు. శివరావుగారు 90 ఏండ్ల తరువాత వారి కుమూరునితో పాటు ఆంధ్రేతర రాష్ట్రములకు వెళ్ళడం మూలంగా కొన్ని రచనలు ప్రచురింపబడలేదు. సమాలోచన పత్రికాధిపతి బులుసు సీతారామశాస్త్రిగారు 1988 పరమదించబట్టి వారి పత్రిక మూతపడిపోయింది. ఆప్పటి దాకా శివరావుగారి వ్యాసాలు ఆ పత్రికలో చాల ప్రచురితమైనవి.
1988 ఫిబ్రవరి 15 ఆంధ్రప్రభలో డా అక్కిరాజు రమాపతి రావు గారు వ్రాసిన "ప్రామాణిక చరిత్రకారుడు దిగవల్లి" అనే సమీక్షా వ్యాసం శివరావు గారి సాహిత్య కృషి సమీక్ష. 1990 సంవత్సరంలో శివరావుగారు 93 ఏండ్లు పూర్తిచేసుకుని ఆరోగ్యంగానే వుంటూ అంతర రాష్ట్ర వాసంలో వారికి తగిన పుస్తకాలు పత్రికలు దొరక్క పోయినా కూడా సాధ్యమైనవి తెప్పించుకు చదువుతూ వ్రాస్తూ చాల నిశితమైన మనోబలంతో వుండేవారు. అప్పటిదాకా ఒక కంటిలో కాటరాక్టు తోనే క్రమక్రమంగా చూపు తగ్గిపోతున్నను వారికి కాటరేక్టు శస్త్రచికిత్స యిష్టం లేని కారణంగా శస్త్రచికిత్సకు ఒప్పుకోలేదు. కాని 1991లో కొత్తగావచ్చిన ఇన్ట్రా ఆక్యులార్ లెన్సు ఇమ్ ప్లాంటేషన్ తో కాటరాక్టు చాలా సులువని భూతద్ధంలాంటి కళ్లజోడుపెట్టుకోవక్కర్లేదనీ టైమ్స్ ఆఫ్ ఇండియా పేపరులో ఒకరోజు చదివి ఆపరేషనుకు ఒప్పుకొని గుజరాత్ లోని ఆనంద్ (బరోడా దగ్గర) ఆపరేషన్ చేయించుకున్నారు. వారికి చూపు బాగుపడినందుకు వారికి ఆనందమైన పని చదవటం, వ్రాయటం సాగించారు. మరో ఏడాదిన్నర జివించి 1992 అక్టోబరు 3 లో 95 పడిలో ప్రవేశించిన తరువాత పరమదించారు.
అముద్రిత వ్యాసములు
కథలు గాథలు 6 భాగము, ఆంధ్రదేశ చరిత్ర, విస్మృతాంధ్రము విశాలాంధ్రము 2వ భాగము, 1857 నాటి భారత స్వాతంత్ర్య సమరము, జాతీయోద్యమ చరిత్ర, దిగవల్లి తిమ్మరాజుగారి జీవతకాలము (1794-1856), శివరావు గారి దివాన్గిరి, భారత దేశ కుల వ్యవస్థ ఇత్యాదులు దాదాపు యాభై వ్యాసములు
యితర లింకులు
వర్గం:1898 జననాలు వర్గం:1992 మరణాలు వర్గం:తెలుగువారిలో న్యాయవాదులు వర్గం:తెలుగు రచయితలు వర్గం:దిగవల్లి వేంకటశివరావు వర్గం:తూర్పు గోదావరి జిల్లా న్యాయవాదులు వర్గం:తెలుగువారిలో ఇంగ్లీషు రచయితలు వర్గం:తూర్పు గోదావరి జిల్లా స్వాతంత్ర్య సమర యోధులు వర్గం:తూర్పు గోదావరి జిల్లా రచయితలు
పూంజర్ శాసనసభ నియోజకవర్గం
పూంజర్ శాసనసభ నియోజకవర్గం కేరళ రాష్ట్రంలోని నియోజకవర్గాలలో ఒకటి. ఈ నియోజకవర్గం కొట్టాయం జిల్లా, పతనంతిట్ట లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
మూలాలు
వర్గం:కేరళ శాసనసభ నియోజకవర్గాలు
సింగారెడ్డి గారి శిల్పా రవిచంద్ర కిశోర్ రెడ్డి
సింగారెడ్డి గారి శిల్పా రవిచంద్ర కిశోర్‌రెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో నంద్యాల నియోజకవర్గం నుండి ఎమ్మెల్యేగా గెలిచాడు.
జననం, విద్యాభాస్యం
శిల్పా రవిచంద్రారెడ్డి 18 సెప్టెంబర్ 1983లో ఆంధ్రప్రదేశ్ రాష్ట్రం, కర్నూలు జిల్లా, నంద్యాల లో శిల్పా మోహన్‌రెడ్డి, రమాదేవి దంపతులకు జన్మించాడు. ఆయన బీఎస్సీ (అగ్రికల్చర్‌) పూర్తి చేశాడు.
రాజకీయ జీవితం
శిల్పా రవిచంద్రారెడ్డి తన తండ్రి మాజీ మంత్రి శిల్పా మోహన్ రెడ్డి స్ఫూర్తితో రాజకీయాల్లోకి వచ్చాడు. ఆయన నంద్యాల నియోజకవర్గంలో శిల్పా సహకార్‌ సంస్థ ద్వారా మహిళలకు పావలా వడ్డీ రుణం,చిరు వ్యాపారులకు వడ్డీలేని రుణాలు, మినరల్‌ వాటర్‌ ప్లాంట్లు పేదలకు వివాహ కార్యక్రమాలు, పేద ప్రజల వైద్యం కోసం ఆర్థిక సాయం తన సొంత నిధులతో నిర్వహించి ప్రజల్లో మంచి గుర్తింపు తెచ్చుకున్నాడు.
శిల్పా రవిచంద్రారెడ్డి 2019లో జరిగిన అసెంబ్లీ ఎన్నికల్లో నంద్యాల నియోజకవర్గం నుండి వైఎస్సార్ కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి భూమా బ్రహ్మానందరెడ్డి పై 34,560 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీలోకి అడుగుపెట్టాడు.
మూలాలు
వర్గం:1983 జననాలు వర్గం:కర్నూలు జిల్లా రాజకీయ నాయకులు వర్గం:కర్నూలు జిల్లా నుండి ఎన్నికైన శాసన సభ్యులు వర్గం:ఆంధ్రప్రదేశ్ శాసన సభ్యులు (2019)
పిన్ వేల్లీ జాతీయ ఉద్యానవనం
పిన్ వేల్లీ జాతీయ ఉద్యానవనం హిమాచల్ ప్రదేశ్ రాష్ట్రంలో లహుల్, స్పితి జిల్లాలోని కాజా నగరానికి చేరువలో ఉంది.
చరిత్ర
ఈ ఉద్యానవనం జనవరి 9, 1987 న స్థాపించారు. ఈ ప్రాంతంలో ఎక్కువగా బుద్దుని సంస్కృతి ఉండేది.
జంతు, వృక్ష సంపద
ఈ ఉద్యానవనం అధిక ఎత్తు, అధిక ఉష్ణోగ్రత కారణంగా ఈ ప్రాంతంలో వృక్షసంపద తక్కువగా ఉంటుంది. ఇందులో ఎక్కువగా ఆల్పైన్ చెట్లు, హిమాలయ దేవదారు (సెడ్రస్ డియోడారా) తోటలు ఉంటాయి. అవేకాక హిమాలయన్ స్నోకాక్, చుకర్ పార్ట్రిడ్జ్, స్నో పార్ట్రిడ్జ్, స్నోఫిన్చ్ వంటి అరుదైన పక్షులు ఈ ఉద్యానవనంలో ఉంటాయి.
మరిన్ని విశేషాలు
టిబెటన్ సరిహద్దు సమీపంలో ధంకర్ గోంపాకు దక్షిణాన విస్తరించి ఉంది. ఈ ఉద్యానవనం హిమాలయ ప్రాంతంలోని కోల్డ్ ఎడారి బయోస్పియర్ రిజర్వ్ లోపల స్పితి లోయ ఎడారి ప్రాంతంలో ఉంది. ఈ ఉద్యానవనంలో మంచుతో నిండిన గోడలు అధికంగా ఉంటాయి. ఇందులో అంతరించిపోతున్న హిమ ప్రదేశంలో నివసించే మంచు చిరుత, సైబీరియన్ ఐబెక్స్‌ తో అనేక జంతువులకు సహజ నివాసంగా ఈ ప్రాంతం ఉంది.
మూలాలు
వర్గం:పర్యాటక ఆకర్షణలు
పురా పరాహ్యంగాన్ అగుంగ్ జగత్కర్త
పురా పరాహ్యంగాన్ అగుంగ్ జగత్‌కర్త లేదా పురా జగత్‌కర్త అనేది ఇండోనేషియా లోని దక్షిణ జావాలోని బోగోర్ రీజెన్సీలోని తమన్‌సరి సబ్-డిస్ట్రిక్ట్, సియాపస్ గ్రామం, నుసాంటారాలో ఉన్న హిందూ ధార్మిక దేవాలయం. పుర జగత్కర్త దక్షిణ జావాలో ఒక అతిపెద్ద ఆలయం. బాలిలోని పురా బెసాకి తర్వాత ఇండోనేషియాలో ఇది రెండవ అతిపెద్ద ఆలయం.
ఆలయ సముదాయం పురా కహ్యాంగన్ జగత్ అని పిలువబడే పవిత్ర స్థలంగా పరిగణించబడుతుంది. ఇది గ్రేటర్ జకార్తా ప్రాంతంలో ఉన్న హిందూ దేవాలయం. ఈ ఆలయం పర్వత ప్రాంతంలో ఉంది. ఇది హాంగ్స్ (ఆత్మలు) కు నివాళులర్పించడానికి పవిత్ర స్థలంగా పరిగణించబడుతుంది.
చరిత్ర
పురా పరాహ్యంగాన్ అనేది అగుంగ్ జగత్కర్త ఉత్తమమైన మండలం. ఈ ఆలయనికి ఎడమ వైపున కింగ్ సిలివాంగికి అంకితం చేయబడిన కాండి మందిరం, వెనుక భాగంలో పవిత్రమైన బలే పసమువాన్ అగుంగ్, కుడి వైపున పద్మాసన టవర్ ప్రధాన మందిరాలు ఉన్నాయి. పురా జగత్‌కర్త బోగోర్ రీజెన్సీలోని తమన్‌సరీ ఉప-జిల్లాలోని సియాపస్ ప్రాంతంలో సలక్ పర్వతాల ఉత్తర లోయలో ఉంది. పురా జగత్‌కర్త సలాక్ పర్వత పవిత్ర స్థలంలో నిర్మించబడింది, ఇది పుకవాన్ పజజరన్ సుండా సామ్రాజ్యం ప్రదేశంగా భావించబడుతుంది. ఇది పకువాన్ పజజరన్ (ప్రస్తుతం బోగోర్) సుండా సామ్రాజ్యానికి రాజధాని. ఇది జావాలోని చివరి హిందూ రాజ్యాలలో ఒకటి (మజాపహిత్ రాజవంశంతో పాటు). ఇది సిలివాంగి రాజు ఆధ్వర్యంలోని సామ్రాజ్యానికి స్వర్ణయుగంగా భావిస్తారు. 16వ శతాబ్దంలో జావా ముస్లింలు ఈ సామ్రాజ్యాన్ని స్వాధీనం చేసుకున్నారు.
లార్డ్ సిలివాంగి తన సైనికులతో రక్షించబడ్డాడనే పురాణం ఆధారంగా సలక్ పర్వతం వాలుపై పురా జగత్కర్త సలాక్ నిర్మించబడింది. ఆలయాన్ని పూర్తిగా నిర్మించకముందే చుట్టూ మిఠాయి బెంటార్ నిర్మించారు. అందులో అతను తెలుపు, నల్ల పులి (సిలివాంగి లార్డ్ అధికారిక చిహ్నం) విగ్రహాన్ని తయారు చేశాడు. ఇది పజాజరన్ రాజవంశం (పరహ్యాంగన్ ప్రాంతంలోని చివరి హిందూ రాజవంశం) జ్ఞాపకార్థం స్థాపించబడింది.
ఆలయ నిర్మాణ సమయంలో 1995లో సలక్ పర్వతానికి వెళ్లే రహదారిని అభివృద్ధి చేశారు. ఆలయానికి వాహనాలు సులభంగా చేరుకోవచ్చు. కానీ చాలా మంది సందర్శకులు వస్తుండటంతో పార్కింగ్ స్థలం ఆలయానికి దూరంగా ఉంది.
అభివృద్ధి
పుర జగత్కర్త నిర్మాణం 1995లో ప్రారంభమైంది. నుసంతరలోని హిందూ సమాజ సహకారంతో దీనిని నిర్మించారు. హిందూ ధర్మం సూచించిన అన్ని ఆచారాలను నిర్వహించడానికి గ్రేటర్ జకార్తాలోని బాలినీస్ హిందువుల కోసం పుర కహ్యాంగన్ జగత్ ఆలయాన్ని అందించాలనే లక్ష్యంతో నిర్మాణం ప్రారంభించబడింది. పుర జగత్కర్త ఆలయ సముదాయం నిర్మాణం ఇంకా పూర్తి కాలేదు. పద్మాసనం, బలాలీ పాసమున్ అగుంగ్, పాదురాక్సా ద్వారాలు వంటి మండల ఉత్తమ ప్రధాన ఆలయ భవనాలు పూర్తయ్యాయి.
పురా జగత్కార్తా ప్రధాన ప్రదేశంలోకి ప్రవేశించే ముందు, పురా మెలాంటింగ్, పురా పసర్ అగుంగ్ ఉన్నాయి. ఇవి సాధారణంగా ప్రార్థన, పరిపూర్ణత, ప్రపంచ ప్రభువుకు అర్పణల శుద్ధీకరణ కోసం ఉపయోగిస్తారు. పర్యాటకులు సాధారణంగా ప్రధాన ఆలయంలోకి ప్రవేశించకుండా నిషేధించబడతారు. ఆచారాల ప్రకారం పూజలకు వచ్చే వారికే ప్రధాన ఆలయంలోకి ప్రవేశం ఉంటుంది. ఇతరులు గుడి చుట్టూ మాత్రమే ఆలయం వెలుపల అనుమతించబడతారు.
వెలుపలి లంకెలు
వర్గం:దేవాలయాలు వర్గం:ఇండోనేషియా
మహాభారత యజ్ఞం
మహాభారత యజ్ఞం అన్నది చిత్తూరు జిల్లా తొండమనాడు గ్రామంలో నిర్వహించే పద్దెనిమిది రోజుల ఉత్సవం.
ఆలయం పౌరాణికత
ఆంధ్ర ప్రదేశ్ చిత్తూరు జిల్లా శ్రీకాళహస్తికి దగ్గర తొండమనాడులో శ్రీవెంకటేశ్వర ఆలయాన్ని పాండవ సంతతికి చెందిన తొండమాన్ చక్రవర్తి నిర్మించాడన్నది ఒక గాథ. ఇక్కడ ప్రతి ఏటా చైత్ర, వైశాఖ మాసాలలో భారతంలోని పద్దెనిమిది పర్వాలను పద్దెనిమిది రోజులు పాటు ఉత్సవాలుగా భారత మహాయజ్ఞమే నిర్వహిస్తారు. చిత్తూరు జిల్లాలో అనేక గ్రామాలలో ద్రౌపది ధర్మరాజులస్వామివారి ఆలయాలు ఉన్నాయి.
పండగ నిర్వహణ
thumb|right|అర్జునుడు తపస్సు మాను ఎక్కుట. మొగరాల గ్రామంలో జరిగిన భారతంలో ఒక ఘట్టం ధర్మరాజుస్వామి ఆలయ ప్రాంగణంలోనే పాండవుల కొయ్యబొమ్మలు పెట్టి యజ్ఞం చేస్తారు. ఈ సాంప్రదాయం ఇంకెక్కడ ఉండదు. ఈ మహాయజ్ఞం ధ్వజారోహణతో మొదలై దుర్యోధన వధతో ముగుస్తుంది. దీనిలో శ్రీకృష్ణలీలలు, పాండవజననం, బకాసురవధ, ద్రౌపది స్వయంవరం, సుభధ్రా కళ్యాణం, రాజసూయయాగం, విరాటపర్వం, ఉత్తర గోగ్రహణం, గయోపాఖ్యానం, శ్రీకృష్ణరాయబారం, కర్ణమోక్షం, దుర్యోధనవధ, ధర్మరాజు పట్టాభిషేకం వంటి ఘట్టాలు ప్రదర్శిస్తారు. ప్రతి ఘట్టం ఒక మహోత్సవమే. ద్రౌపదితో పాటు పాండవుల విగ్రహాలను ప్రత్యేకంగా అలంకరించి కళ్యాణోత్సవాన్ని ఘనంగా జరుపుతారు. బండికుంభం ఘట్టంలో భీమసేన పాత్రధారిని ప్రత్యేకంగా అలంకరించిన ఎడ్లబండిపై ఊరేగించి బూరి నైవేద్యాలు సమర్పిస్తారు. చివరిగా ఆలయం వద్ద భీమసేన, బకాసురుని యుద్ద దృశ్యాలు ప్రదర్శిస్తారు.
ఈ పండుగలో ఆర్జునుడి తపస్సుకు ఒక ప్రత్యేకత ఉంది.ఒక తాడి చెట్టుని ప్రతిష్ఠించి, అర్జునుడు ఆ చెట్టు ఎక్కేందుకు వీలుగా కొయ్య మెట్లు అమర్చి చెట్టును అందంగా అలంకరిస్తారు. అర్జునుడు పాత్రదారి పద్యాలు పాదుతూ చెట్టు ఎక్కుతాడు. పూలు, నిమ్మకాయలు విసురుతారు. ఆ నిమ్మకాయలు తింటే పిల్లలు పుడతారని, విసిరిన పువ్వులు సౌభాగ్యాన్నిస్తాయనీ వారి నమ్మిక.
యజ్ఞంలో చిట్ట చివరి ఘట్టం దుర్యోధన వధ. ఆలయ ఆవరణలో దుర్యోధన వధ చేస్తారు.
ఇతర లింకులు
వర్గం:ఉత్సవాలు
సముద్ర ట్రెంచ్
నిట్రవాలు (Steep slope) కల్గిన సన్నని, లోతైన సముద్ర భూతల భాగాన్ని కందకం లేదా ట్రెంచ్ (Oceanic Trench) అని అంటారు. సాధారణంగా ఇవి ద్వీప వక్రతల వెంబడి, వాటికి సమాంతరంగా, ద్వీప వక్రతలకు సముద్ర భాగం వైపున (Oceanic side) ఏర్పడతాయి. ఇవి సముద్ర భూతలం మీద అత్యంత లోతైన ప్రాంతాలు. ఇవి సగటున 6 కిలోమీటర్ల లోతు, 3,000-4,000 కిలోమీటర్ల పొడవు, 10-60 కిలోమీటర్ల వెడల్పును కలిగి వుంటాయి.
ఉనికి
ట్రెంచ్ లు సముద్ర భూతలంపై ఏర్పడిన అతి లోతైన భాగాలు. సాధారణంగా ఇవి ద్వీప వక్రతలకు సమాంతరంగా వుంటూ, వాటికి 100-150 కిలోమీటర్ల దూరంలో సముద్ర భాగం వైపున (Oceanic side) ఏర్పడతాయి. ఒక విధంగా చెప్పాలంటే ట్రెంచ్ లు, ద్వీప వక్రతలు ఒక దానికొకటి సమాంతరంగా ఏర్పడతాయి.
రెండు సముద్ర పలకల లేదా సముద్ర పలక – ఖండ పలకల డీ కొన్నప్పుడు ఆ పలకల అభిసరణ సరిహద్దులలో సబ్‌డక్షన్ మండలం ఏర్పడుతుంది. ఈ మండలానికి సమాంతరంగా వేలాది కిలోమీటర్ల దూరం వరకూ సముద్ర భూతలంపై విస్తరిస్తాయి. అభిసరణ పలక సరిహద్దుకు సమాంతరంగా వక్రం లేదా చాపం (Arc) ఆకారంలో ఏర్పడతాయి. ఇవి చొచ్చుకోనిపోయే పలక (Subducting plate) కు కుంభాకారంగా (Convex) అమరి వుంటాయి. అంటే ద్వీప వక్రత యొక్క ఉబ్బెత్తు భాగం వైపున (Convex side) ఈ ట్రెంచ్ లు ఏర్పడుతాయని చెప్పవచ్చు.
పసిఫిక్ మహాసముద్రం
ట్రెంచ్ లు ఎక్కువగా పసిఫిక్ మహాసముద్రంలోను అందులోను పశ్చిమ భాగంలో విస్తరించి ఉన్నాయి. భూగోళం మీద గల 20 ప్రధాన ట్రెంచ్ లలో 17 ట్రెంచ్ లు పసిఫిక్ మహాసముద్రంలోనే కేంద్రీకరించబడి ఉన్నాయి. పసిఫిక్ తీరం అంచు వెంబడి రెండు రకాలకు (ద్వీప వక్రత, మార్జినల్ రకాలు) చెందిన ట్రెంచ్ లు కనిపిస్తాయి.
పసిఫిక్ మహాసముద్ర ఉత్తర భాగంలో అలూషియన్ ద్వీప వక్రతకు సమీపంలో అలూషియన్ ట్రెంచ్ ఏర్పడింది. ఈ ట్రెంచ్ తూర్పు భాగం, ఖండభాగం అంచులలో ఏర్పడటం వల్ల మార్జినల్ ట్రెంచ్ రకానికి చెందుతుంది. అటుపైన పశ్చిమ అలస్కా నుండి కంచట్కా ద్వీపకల్పం వరకూ గల ప్రాంతంలో ఈ ట్రెంచ్ ద్వీప వక్రతకు సమాంతరంగా ఏర్పడింది. గరిష్ఠ లోతు 7,822 మీటర్లు బుల్దిర్ దీవికి 145 కిలోమీటర్ల దూరంలో ఏర్పడింది.
పసిఫిక్ మహాసముద్రం యొక్క పశ్చిమ భాగంలో ఏర్పడిన ట్రెంచ్ లలో కురిల్-కంచట్కా ట్రెంచ్, జపాన్ ట్రెంచ్, ర్యుక్యు ట్రెంచ్, ఫిలిప్పైన్ ట్రెంచ్, మెరియానా ట్రెంచ్ (గరిష్ఠ లోతు 11,034 మీటర్లు) మొదలైనవి ముఖ్యమైనవి. కురిల్ దీవుల వద్ద కురిల్-కంచట్కా ట్రెంచ్ (గరిష్ఠ లోతు 10,542 మీటర్లు), ఫిలిప్పైన్స్ దీవులకు తూర్పు వైపున ఫిలిప్పైన్ ట్రెంచ్ (గరిష్ఠ లోతు 10,545 మీటర్లు), ఉత్తర మెరియానా దీవులకు తూర్పు వైపున మెరియానా ట్రెంచ్ సుమారు 70 కిలో మీటర్ల వెడల్పుతో 2550 కిలోమీటర్ల పొడవుతో ఏర్పడింది. ఈ ట్రెంచ్ లో అత్యధిక లోతు ఛాలెంజర్ డీప్ వద్ద సముద్ర మట్టం నుండి 11,034 మీటర్లుగా నమోదయ్యింది. ఇది భూగోలంలోనే అత్యధిక లోతైన ట్రెంచ్ గా నమోదయ్యింది.
పపువా న్యూ గినియాకు తూర్పు దిశలో వున్న సోలమన్ సముద్రంలో న్యూ బ్రిటన్ ట్రెంచ్, శాన్ క్రిస్టోబాల్ ట్రెంచ్ లు ఏర్పడ్డాయి. బిస్మార్క్ దీవులకు దక్షిణంగా సోలమన్ సముద్రంలో ఏర్పడిన న్యూ బ్రిటన్ ట్రెంచ్ (9,140 మీటర్లు) సోలమన్ దీవులకు చెందిన బోగన్ విల్లా దీవి వరకూ కొనసాగుతుంది. దీనిని 'న్యూ బ్రిటన్ ట్రెంచ్' లేదా 'న్యూ బ్రిటన్ - బోగన్ విల్లా ట్రెంచ్' గా వ్యవహరిస్తారు. సోలమన్ సముద్రపు తూర్పు కొనలో వున్న శాన్ క్రిస్టోబాల్ దీవికి దక్షిణంగా శాన్ క్రిస్టోబాల్ ట్రెంచ్ ఏర్పడింది. ఇది మరింత దక్షిణంగా కొనసాగి న్యూ హేబ్రిడ్స్ ట్రెంచ్ తో కలుస్తుంది. 'న్యూ హేబ్రిడ్స్ ట్రెంచ్' (గరిష్ఠ లోతు 7,600 మీటర్లు) నైరుతి పసిఫిక్ సముద్రం లోని వాన్వాటు దీవుల (Vanuatu Islands), న్యూ కేలడోనియా (New Caledonia) దీవుల మధ్య 1200 కిలోమీటర్ల పొడుగునా ఏర్పడింది. దీనికి తూర్పున టోంగా ట్రెంచ్, కెర్మాడేక్ ట్రెంచ్ అనే రెండు ట్రెంచ్ లు ఏర్పడి అవిచ్ఛిన్నంగా కనిపిస్తాయి. టోంగా దీవుల సమీపంలో టోంగా ట్రెంచ్ (గరిష్ఠ లోతు 10,882 మీటర్లు). న్యూజిలాండ్ దీవులకు ఈశాన్యంగా కెర్మాడేక్ ట్రెంచ్ (గరిష్ఠ లోతు 10,047 మీటర్లు) ఏర్పడ్డాయి.
పసిఫిక్ మహాసముద్రానికి తూర్పు వైపున ఏర్పడిన ట్రెంచ్ లలో 'మధ్య అమెరికా ట్రెంచ్', 'పెరూ-చిలీ ట్రెంచ్' లు ముఖ్యమైనవి. ఇవి ఖండాల అంచు (మార్జిన్) లలో ఏర్పడిన కారణంగా మార్జినల్ ట్రెంచ్ రకానికి చెందిన ట్రెంచ్ లుగా పేర్కొంటారు. 'మధ్య అమెరికా ట్రెంచ్' 2,750 కిలోమీటర్ల పొడవుతో మధ్య మెక్సికో నుండి కోస్టారీకాకు వరకు గల తీర సమీపంలో పసిఫిక్ మహాసముద్రంలో ఏర్పడింది. దీని గరిష్ఠ లోతు 6669 మీటర్లు. 'పెరూ-చిలీ ట్రెంచ్', పెరూ-చిలీ దేశాల తీరానికి 160 కిలోమీటర్ల దూరంలో పసిఫిక్ మహాసముద్రంలో ఏర్పడింది. పెరూ నుంచి చిలీ వరకు గల తీరానికి సమాంతరంగా ఏర్పడిన ఈ ట్రెంచ్ 5,900 కిలోమీటర్ల పొడవుతో సగటున 64 కిలోమీటర్ల వెడల్పుతో ఉంది. అత్యధిక లోతు రిచర్డ్స్ డీప్ వద్ద సముద్ర మట్టం నుండి 8,065 మీటర్లుగా నమోదయ్యింది. ప్రపంచంలో అతి పొడవైన ట్రెంచ్ గా 'పెరూ-చిలీ ట్రెంచ్'ను పేర్కొంటారు. పశ్చిమ యు.ఎస్.ఏ తీరంలో కొన్ని మార్జినల్ ట్రెంచ్ లు సమీప ఖండ భాగాల నదులచే తీసుకోనిరాబడిన అవక్షేపాలతో పూడుకుపోయి కనిపిస్తాయి. ఇలా పూడుకు పోవడం చేత లోతును దాదాపుగా కోల్పోయిన ట్రెంచ్ లు (Filled Trenches) కొన్ని ఉత్తర కాలిఫోర్నియా లోని కేప్ మెండోసినో (Cape Mendocino) నుండి కెనడా సరిహద్దు వరకూ గల పసిఫిక్ మహాసముద్రంలో కనిపిస్తాయి.
భారీ భూకంప ప్రక్రియలు సంభవించే ప్రాంతాలలోనే ట్రెంచ్ ల ఉనికి ఎక్కువగా కేంద్రీకరించబడివుంది. విరూపకారక పలక సరిహద్దుల వద్ద భూకంప ప్రక్రియ, అగ్నిపర్వత ప్రక్రియలు ఎక్కువగా సంభవిస్తాయి. పసిఫిక్ మహాసముద్ర అంచులలో ఇటువంటి పలకల సరిహద్దులు పొదగబడి వుండటం చేత, పసిఫిక్ అంచులలో అగ్ని పర్వత ప్రక్రియలు, భూకంప ప్రక్రియలు ఎక్కువగా సంభవిస్తుంటాయి. భూకంప ప్రక్రియ, అగ్నిపర్వత ప్రక్రియలు ఎక్కువగా సంభవించే పసిఫిక్ అంచు ప్రాంతాన్ని పసిఫిక్ అగ్ని వలయం (Pacific Ring of Fire) అని వ్యవహరిస్తారు. ఈ పసిఫిక్ అగ్ని వలయం సుమారు 40,000 కిలోమీటర్ల పొడవునా సబ్‌డక్షన్ మండలంలో కొనసాగుతుంది. ఈ సబ్‌డక్షన్ మండలంలో పసిఫిక్ పలక (తూర్పు అంచులో వున్న మరో రెండు చిన్న పలకలతో కలిపి ) నాశనమవుతూ వుండటం వల్ల విస్తృత స్థాయిలలో భూకంప ప్రక్రియలు, అగ్ని పర్వత ప్రక్రియలు తరుచుగా సంభవిస్తుంటాయి. ద్వీప వక్రతలు కూడా ఏర్పడుతుంటాయి. పసిఫిక్ అంచులలో వున్న ట్రెంచ్ లలో అధిక భాగం ఈ రింగ్ ఆఫ్ ఫైర్ లో ఒక భాగంగా ఉన్నాయి.
అట్లాంటిక్ మహాసముద్రం
అట్లాంటిక్ మహాసముద్రంలో ట్రెంచ్ లు ఎక్కువగా ఏర్పడలేదు. ప్యూర్టోరికో ట్రెంచ్ (Puerto Rico Trench), రోమాంచి ట్రెంచ్ (Romanche Trench) లు ముఖ్యమైనవి. కరేబియన్ పలకను ఉత్తర అమెరికా పలక, దక్షిణ అమెరికా పలకలు డీ కొట్టినపుడు ప్యూర్టోరికో దీవి, ఆంటిల్లస్ చిన్న దీవులతో (lesser Antillas) కూడిన ఒక ద్వీప వక్రత ఏర్పడింది. దీనికి సమాంతరంగా లోతైన ప్యూర్టోరికో ట్రెంచ్ ఏర్పడింది. ఉత్తర అట్లాంటిక్ మహాసముద్రంలో ఏర్పడిన ట్రెంచ్ లలో ముఖ్యమైనదైన ఈ ట్రెంచ్, ప్యూర్టోరికో దీవికి ఉత్తరంగా 115 కిలోమీటర్ల దూరంలో ఉత్తర అట్లాంటిక్ మహాసముద్రంలో 280 కిలోమీటర్ల పొడవుతో ఏర్పడింది. ఈ ప్యూర్టోరికో ట్రెంచ్ లో అత్యధిక లోతు సముద్ర మట్టం నుండి 8,400 మీటర్లు. ఇది మిల్ వకీ డీప్ (Milwaukee Deep) వద్ద నమోదయ్యింది.
రోమాంచి ట్రెంచ్ అట్లాంటిక్ మహాసముద్రంలో బ్రెజిల్, పశ్చిమ ఆఫ్రికాల నడుమ భూమధ్య రేఖకు కొద్దిగా ఉత్తరంగా ఏర్పడింది. సగటున 300 కిలోమీటర్ల పొడవుతో, 19 కిలోమీటర్ల వెడల్పుతో వున్న ఈ ట్రెంచ్ మద్య అట్లాంటిక్ రిడ్జ్ లను రెండుగా ఖండిస్తూ పోతుంది. దీని గరిష్ఠ లోతు 7,761 మీటర్లు.
దక్షిణ అట్లాంటిక్ మహాసముద్రంలో దక్షిణ సాండ్ విచ్ దీవులకు తూర్పున 100 కిలోమీటర్ల దూరంలో ఏర్పడిన 'దక్షిణ సాండ్ విచ్ ట్రెంచ్' 965 కిలోమీటర్ల పొడవునా వ్యాపించి ఉంది. ఈ ట్రెంచ్ లో మిటియర్ (Meteor) వద్ద అత్యధిక లోతు 8,428 మీటర్లుగా నమోదయ్యింది. ఈ మూడు ట్రెంచ్ లు తప్ప అట్లాంటిక్ మహా సముద్రంలో చెప్పుకోదగ్గ ట్రెంచ్ లు ఏర్పడలేదు.
హిందూ మహాసముద్రం
హిందూ మహాసముద్రంలో ఒక్క 'సుందా ట్రెంచ్' తప్ప లోతైన ట్రెంచ్ లు దాదాపుగా లేవు. గతంలో జావా ట్రెంచ్ గా పిలవబడ్డ ఈ ట్రెంచ్ హిందూ మహాసముద్రానికి ఈశాన్యంగా అండమాన్ నికోబార్ దీవుల నుండి సుమిత్రా చిన్న దీవుల (lesser Sunda) వరకూ 3,200 కిలోమీటర్ల పొడవుతో వ్యాపించివుంది. అత్యధిక లోతు 7,725 మీటర్లు, జకార్తా (యోగ్యకార్తా) కు 320 కి.మీ. దూరంలో నమోదయ్యాయి. దియామంతిన ట్రెంచ్ లేదా దియామంతిన చీలిక మండలం (Diamantina Trench లేదా Diamantina Fracture Zone) పశ్చిమ ఆస్ట్రేలియా దిశలో పెర్త్ నగరానికి నైరుతి దిశలో హిందూ మహాసముద్రంలో ఏర్పడింది. అయితే నిజానికి ఇది సబ్‌డక్షన్ మండలంలో ఏర్పడిన ట్రెంచ్ కాదు. 5 లేదా 6 కోట్ల సంవత్సరాల క్రితం అంటార్కిటికా నుండి ఆస్ట్రేలియా విడిపోతున్నప్పుడు రిఫ్ట్ లోయగా ఏర్పడిన ప్రాంతం. ఈ దియామంతిన ట్రెంచ్ యొక్క గరిష్ఠ లోతు 8,047 మీటర్లు. ఇది హిందూ మహా సముద్రంలోని అత్యధిక లోతుగా నమోదయ్యింది.
ఆర్కిటిక్ మహాసముద్రం
ఆర్కిటిక్ మహాసముద్రంలో గల లోతైన ట్రెంచ్ ల ఉనికి-విస్తరణ పై అవగాహన చాలా పరిమితంగా ఉంది. గ్రీన్ లాండ్కు ఈశాన్యంలో లిట్కే డీప్ (Litke Deep) ఏర్పడి ఉంది. ఇది నార్వే దేశానికి చెందిన స్వాల్ బార్డా (Svalbarda) దీవికి 350 కిలోమీటర్ల దూరంలో ఉంది. దీని అత్యధిక లోతు 5,449 మీటర్లుగా గుర్తించబడింది. .
ట్రెంచ్ ల ఆవిర్భావం
విరూపకారిక ప్రక్రియ (Tectonic activity) వలన సముద్ర భూతలంపై ట్రెంచ్ లు ఏర్పడతాయి. ట్రెంచ్ ల ఆవిర్భావానికి దారి తీసిన విరూపక ప్రక్రియ రెండు విధాలైన పలకల చలనం వలన సంభవిస్తుంది. పలక విరూపణ సిద్ధాంతం ప్రకారం రెండు సముద్రపు పలకలు ఢీ కొన్నప్పుడు కాని లేదా సముద్రపు పలక-ఖండ పలక రెండూ ఢీ కొన్నప్పుడు కాని ఆ పలకల సరిహద్దులలో సబ్‌డక్షన్ మండలం ఏర్పడి దాని వెంబడి లోతైన సముద్ర కందకాలు (Trenches), సముద్త భూతలంపై ద్వీప వక్రతలు (Island Arcs) లేదా ఖండ భూతలంపై అగ్నిపర్వత వక్రతలు (volcanic arc) ఏర్పడతాయి. ఉదాహరణకు సముద్ర-సముద్ర పలకలు ఎదురెదురుగా ఢీ కొన్నప్పుడు పలకల సరిహద్దు అయిన సబ్‌డక్షన్ మండలం వెంబడి సముద్ర భూతలంపై ద్వీప వక్రతలు, లోతైన ట్రెంచ్లు ఏర్పడతాయి. సముద్ర-ఖండ పలకలు ఎదురెదురుగా ఢీ కొన్నప్పుడు పలకల సరిహద్దు అయిన సబ్‌డక్షన్ మండలం వెంబడి సముద్ర భూతలంపై లోతైన ట్రెంచ్ లు, ఖండ భూతలంపై అగ్నిపర్వత వక్రతలు (volcanic arc) ఏర్పడే అవకాశం ఉంది.
రెండు పలకలు (సముద్ర-సముద్ర పలకలు లేదా సముద్ర-ఖండ పలకలు) ఒకదానికొకటి ఎదురెదురుగా ఢీ కొన్నప్పుడు అభిసరణ సరిహద్దుల వద్ద సబ్‌డక్షన్ మండలం ఏర్పడుతుంది. ఈ సరిహద్దు మండలంలో అధిక వేగంతో చలించే సాంద్రతర సముద్ర పలక వేరొక పలక (సముద్ర లేదా ఖండ పలక ఏదైనా కావచ్చు) లోనికి చొచ్చుకొనిపోతుంది. ఆ విధంగా భూ ప్రావారం (mantle) లోనికి చొచ్చుకుపోయిన సముద్ర పలక లోని కొంత పటల (Crust) భాగం అధిక లోతుల వద్ద, అధిక ఉష్ణోగ్రతల వలన కరిగిపోతుంది. ఇలా కరిగిన పటలం, మాగ్మా రూపంలో చీలికల ద్వారా నిరంతరం పైకి ఉబికి వస్తుంది.
పైభాగంలో వున్న పలక (overriding plate) ఖండ పలక అయినట్లయితే, ఆ ఖండ పలక యొక్క ఆశ్మావరణం (Lithosphere) గుండా పైకి వచ్చిన మాగ్మా ఘనీభవించడం వలన ఖండ భూభాగాలపై అగ్నిపర్వతాలను (Continental Volcanoes) ఒక వరుసలో శృంఖలాల (Chains) మాదిరిగా ఏర్పడతాయి. వీటిని అగ్నిపర్వతీయ వక్రత (volcanic arc)  గా పిలుస్తారు. ఇవి andesitic శిలలచే నిర్మితమవుతాయి. ఆండీస్, కాస్కేడ్, మధ్య అమెరికా పర్వత శ్రేణులలో అత్యధిక భాగం ఈ రకమైన అగ్ని పర్వత రకానికి చెందినవి. అంటే సముద్ర- ఖండ పలకలు డీ కొన్నప్పుడు పలకల సరిహద్దు అయిన సబ్‌డక్షన్ మండలం వెంబడి volcanic arc కు సమాంతరంగా సముద్రంలో లోతైన కందకాలు (Trenches) ఏర్పడతాయి. వీటిని మార్జినల్ ట్రెంచ్ లు (marginal trenches లేదా ఉపాంత ట్రెంచ్ లు) గా వ్యవహరిస్తారు.
మరో విధంగా చెప్పాలంటే ట్రెంచ్ లు సముద్ర భూతలంపై సబ్‌డక్షన్ మండలం ప్రారంభమయ్యే ప్రాంతాన్ని లేదా పలకల అశ్మావరణం (Lithospheric plates) నాశనమయ్యే ప్రాంతాన్ని సూచిస్తాయి.
మౌర్యాని
మౌర్యాని తెలుగు సినిమా నటి. ఆమె 2016లో అర్ధనారి సినిమా ద్వారా సినీరంగంలోకి అడుగు పెట్టింది.
సముద్ర ట్రెంచ్
ట్రెంచ్ లు-రకాలు
సబ్‌డక్షన్ మండలాలను బట్టి ట్రెంచ్ లను రెండు రకాలుగా వర్గీకరిస్తారు. ద్వీప వక్రతల ఏర్పాటుతో సంబంధం కలిగిన ట్రెంచ్ లను ద్వీప వక్రత రకానికి చెందినవి గాను, ఖండ భాగాల లోని అగ్నిపర్వతాల ఏర్పాటుతో సంబంధం కలిగిన ట్రెంచ్ లను మార్జినల్ ట్రెంచ్ లు గాను లేదా Continental Margin Trench గాను వ్యవహరిస్తారు.
మౌర్యాని
జననం, విద్యాభాస్యం
మౌర్యాని 1993లో కర్ణాటక రాష్ట్రంలో ఉత్తర కన్నడలోని కార్వార్ లో జన్మించింది. ఆమె 1 నుండి 4 తరగతి వరకు కార్వార్ లో, పదవ తరగతి వరకు బెంగుళూరు లో చదివింది.
సముద్ర ట్రెంచ్
ట్రెంచ్ లు-రకాలు
ఒక సముద్ర పలకను వేరొక సముద్ర పలక డీ కొన్నప్పుడు, పైభాగంలో వున్న పలక (overriding plate) సముద్ర పలక అయినపుడు, దాని భూతలంపై అగ్నిపర్వతాలతో కూడిన ద్వీప వక్రత ఏర్పడుతుంది. ఈ సందర్భంలో ద్వీప వక్రతకు సమాంతరంగా సబ్‌డక్షన్ మండలం వెంబడి వక్ర (curve) ఆకారంలో ఏర్పడిన ట్రెంచ్ లను ద్వీప వక్రత రకానికి చెందిన ట్రెంచ్ లుగా పిలుస్తారు.
మౌర్యాని
సినిమా జీవితం
మౌర్యాని ఇంటర్మీడియట్ రెండో సంవత్సరం చదువుతుండగానే సినిమాల్లో నటించే అవకాశం రావడంతో ఆమె అర్ధనారి సినిమా ద్వారా సినీరంగంలోకి అడుగుపెట్టింది.
మూలాలు
వర్గం:తెలుగు సినిమా నటీమణులు వర్గం:కన్నడ ప్రజలు వర్గం:కర్ణాటక మహిళలు వర్గం:1993 జననాలు
సముద్ర ట్రెంచ్
ట్రెంచ్ లు-రకాలు
ఒక సముద్ర పలకను వేరొక ఖండ పలక డీ కొన్నప్పుడు, పైభాగంలో వున్న పలక (overriding plate) ఖండ పలక అయినపుడు, ఆ ఖండ భూభాగంపై అగ్ని పర్వతాలు ఏర్పడతాయి. ఈ సందర్భంలో వాటికి సమాంతరంగా సబ్‌డక్షన్ మండలం వెంబడి ఖండ భాగం యొక్క అంచుల (మార్జిన్) వద్ద సముద్రంలో ఏర్పడిన ట్రెంచ్ లను మార్జినల్ ట్రెంచ్ (Marginal Trenches లేదా Continental Margin Trench) రకానికి చెందినవిగా పేర్కొంటారు. ఇవి మధ్య అమెరికా లోని గల్ఫ్ అఫ్ కాలిఫోర్నియా నుండి దక్షిణ అమెరికా లోని దక్షిణ చిలీ అంచు వరకూ వ్యాపించి ఉన్నాయి.ఉదా: మధ్య అమెరికా ట్రెంచ్, పెరూ-చిలీ ట్రెంచ్.
ఒక ట్రెంచ్ రెండు రకాలకూ కూడా చెంది వుండవచ్చు. ఉదాహరణకు అలూషియన్ ట్రెంచ్, ఇది తూర్పు భాగంలో మార్జినల్ ట్రెంచ్ రకానికి చెందినది అయితే పశ్చిమ అలస్కా నుండి కంచట్కా ద్వీపకల్పం వరకూ గల ప్రాంతంలో ద్వీప వక్రత రకానికి చెందిన ట్రెంచ్ గా ఏర్పడింది
కొన్ని సందర్భాలలో ఖండాల అంచులలో వున్న మార్జినల్ ట్రెంచ్ లు సమీప ఖండాల నుంచి నదీ ప్రవాహాలు తీసుకొని వచ్చే అవక్షేపాలతో పూడుకుపోతాయి. దానివల్ల ట్రెంచ్ ల స్వాభావిక ధర్మమైన లోతు అనేది ఈ ట్రెంచ్ లలో కనిపించదు. ఈ అవక్షేపాలు నిరంతరం నిక్షేపించబడటం వల్ల ఒకొక్కప్పుడు ట్రెంచ్ ల వద్ద సముద్ర భూతలం మృదువుగాను దాదాపుగా సమతలంగాను మారిపోవచ్చు. అయినప్పటికీ వీటిని ట్రెంచ్ లు గానే వ్యవహరిస్తారు. అలూషియన్ ట్రెంచ్ గల్ఫ్ అఫ్ అలస్కా వద్ద గల కోడియాక్ (Kodiak) దీవి సమీపంలో అవక్షేపాలతో పూడుకుపోడం వల్ల ఆ దీవి సమీపంలో ట్రెంచ్ భాగం సమతలంగా ఉంది.
అదే విధంగా పశ్చిమ యు.ఎస్.ఏ తీరంలోని కొన్ని మార్జినల్ ట్రెంచ్ లు అవక్షేపాలతో పూడుకుపోయి కనిపిస్తాయి. ఉత్తర కాలిఫోర్నియా లోని కేప్ మెండోసినో (Cape Mendocino) నుండి కెనడా సరిహద్దు వరకూ గల సముద్ర తీరంలో ఏర్పడిన ట్రెంచ్ లు, సమీప కాస్కేడ్ పర్వత శ్రేణులకు చెందిన నదులు తెచ్చే అవక్షేపాలతో దాదాపుగా పూడుకుపోయాయి. ఈ విధంగా లోతును కోల్పోయిన ఈ ట్రెంచ్ లను పూడుకుపోయిన ట్రెంచ్ లు (Filled Trenches) గా పేర్కొంటారు. అదేవిధంగా ఏంటిల్లస్ చిన్న దీవులు (lesser Antilles) వద్ద ప్యూర్టోరికో ట్రెంచ్ దక్షిణ అమెరికా నదుల నుండి వచ్చే అవక్షేపాల వలన క్రమేణా పూడుకుపోతుంది.
అయితే రెండు రకాలైన ట్రెంచ్ లు (ద్వీప వక్రత రకానికి చెందిన ట్రెంచ్ లు, మార్జినల్ ట్రెంచ్ లు) కూడా భారీ భూకంప ప్రక్రియలతోను, విస్ఫోటక అగ్ని పర్వత ప్రక్రియలతోనూ సంబంధం కలిగి ఉన్నాయి.
ట్రెంచ్-నిర్మాణం (structure)
సముద్ర భూతలంపై ట్రెంచ్ లు అతి లోతైన ప్రాంతాలుగా ఉన్నాయి. లోతైన సముద్ర ట్రెంచ్ ల యొక్క మధ్యచ్చేధం (cross section) “ V ” ఆకారంలో వుంటుంది. సాధారణంగా 4 నుండి 16 డిగ్రీల వాలుతో వుంటాయి. టోంగా ట్రెంచ్ వద్ద వాలు గరిష్ఠంగా 45 డిగ్రీల కోణంతో కూడా వుంటాయి.
ట్రెంచ్ లు అసౌష్ఠవంగా (asymmetrical) వుంటాయి. ఇవి చొచ్చుకొని పోయే పలక వైపు తక్కువ వాలును, పై పలక యొక్క పటలం కూలుతున్న దిశలో నిట్రవాలును (steep slope) కలిగి వుంటాయి.
చొచ్చుకు వస్తున్న సముద్ర పలక యొక్క సముద్ర భూతలం సబ్‌డక్షన్ మండలంలోనికి లాగివేయబడుతున్నప్పుడు, ఆ ట్రెంచ్ కు సముద్ర భాగం వైపున గల సముద్ర భూతలం నెమ్మదిగా వంగుతూ క్రిందివైపుగా చొచ్చుకుపోతుంది. ఇలా వంగుతున్నప్పుడు సముద్ర భూతలం సాధారణంగా 1,000 మీటర్లు ఎత్తు వరకు ఉబ్బెత్తు (bulge) గా ఏర్పడుతుంది. దీనివలన చొచ్చుకొనిపోయే సముద్ర పలక, సబ్‌డక్షన్ మండలంలోనికి మరింత సులభంగా వంగుతూ పోవడానికి వీలవుతుంది.
సముద్ర అగాధ మైదానాల నుండి అవక్షేపాలు క్రమంగా ఈ ట్రెంచ్ లలో చేరుకొంటాయి. అయితే లోతైన ట్రెంచ్ లలో ఇలా పేరుకుపోయే అవక్షేపాలు, భూ పటలంతో పాటు నిరంతరం సబ్‌డక్షన్ మండలంలోకి లాగివేయబడుతుంటాయి. చివరకు అవి నాశనమై భూగర్భంలోని ప్రావారానికి (mantle) కు చేరుకొంటాయి. అందువలన లోతైన ట్రెంచ్ లలో పేరుకుపోతున్న అవక్షేపాలు ఒక మోస్తరు లోతు వరకే వుంటాయి.
ట్రెంచ్ లు - భూకంప ప్రక్రియ
ట్రెంచ్ లు సబ్‌డక్షన్ మండలాల వెంబడి ఏర్పడతాయి. ఈ సబ్‌డక్షన్ మండలంలో విరూపకారక పలకలు ఒకదాని క్రింద మరొకటి కదులుతున్నప్పుడు, పలకల మధ్య రాపిడి (friction) ఏర్పడి, చొచ్చుకొనిపోయే పలక మరింత చిన్న చిన్న ముక్కలుగా విడిపోతుంది. ఇలా విడిపోయిన కొన్ని చిన్న పలక ముక్కలు, పలకల మధ్యభాగాలలో చాలా కాలం పాటు ఇరుక్కుపోయి తీవ్ర వత్తిడికి లోనవుతాయి. పలకల చలనం కొనసాగుతూ వస్తున్న క్రమంలో ఇవి వత్తిడి నుండి ఒక్కసారిగా విడుదలైనప్పుడు వీటి నుండి ఒక్క అదాటున అపారమైన శక్తి వెలువడుతుంది. ఇది భూ ప్రకంపనాలకు దారితీస్తుంది. కొద్ది సెకండ్ల కాలంలోనే భారీ స్థాయిలో సంభవించే ప్రకంపనాల వల్ల భూకంపాలు (Earthquakes) సంభవిస్తాయి. ఇతర ప్రాంతాలలో ఏర్పడే సాధారణ భూకంపాలతో పోలిస్తే, సబ్‌డక్షన్ మండలాల వెంబడి ముఖ్యంగా ట్రెంచ్ ల ప్రాంతాలలో సంభవించే భూకంపాల తీవ్రత చాలా ఎక్కువగా వుంది తీవ్ర వినాశనానికి దారితీస్తుంటాయి. సముద్రాంతర్గత రిడ్జ్ (Oceanic Ridges) ల మాదిరిగానే ట్రెంచ్ లు కూడా భూకంప ప్రక్రియతో సంబంధం కలిగి వుంటాయి. అయితే రిడ్జ్ ల మాదిరిగా ఇవి అధిక స్థాయి ఉష్ణ ప్రవాహాలను కలిగి వుండవు. ట్రెంచ్ ల వద్ద ఉష్ణ ప్రవాహ స్థాయిలు తక్కువగా (Low Heat Flow) వుంటాయి.
ట్రెంచ్ ల ప్రాముఖ్యత
సముద్ర భూతలం పైన ఏర్పడిన అత్యంత లోతైన ప్రాంతాలు ట్రెంచ్ లు. భూగోళం మీద ఇప్పటి వరకూ మనకు తెలిసిన, సహజసిద్ధంగా ఏర్పడిన అత్యంత లోతైన ప్రాంతాలు ఇవే.
వీటిని కూడా చూడండి
ద్వీప వక్రతలు
విక్రమసింహ
విక్రమసింహ  2014లో విడుదలైన తెలుగు అనువాద చిత్రము. తమిళ చిత్రం కోచ్చడియాన్  దీనికి మాతృక.
విఏకే రంగారావు
మూలాలు
వర్గం:తెలుగువారిలో సంగీతకారులు వర్గం:1930 జననాలు వర్గం:జీవిస్తున్న ప్రజలు
విక్రమసింహ
కథ
కళింగపట్నం-కొత్తపట్నం. వీటికి రాజా మహేంద్ర (జాకీషరాఫ్), ఉగ్రసింహ (నాజర్) మహారాజులు. ఇరువురికి అస్సలు సరిపడదు. మహేంద్రకు పెద్ద బలం, సర్వ సైన్యాధ్యక్షుడు రానా (రజనీకాంత్). ఒక దశలో రెండు రాజ్యాలు యుద్దానికి దిగుతాయి. అలాంటి సమయంలో రానా శత్రురాజు ఉగ్రసింహతో చేతులు కలిసి, తన సైన్యాన్ని వెనక్కు నడిపిస్తాడు. దీంతో మహేంద్ర ఆగ్రహంతో రానాను బహిష్కరిస్తాడు. కానీ ఆ తరువాత రానా వెళ్లి ఉగ్రసింహను చంపాలని చూస్తాడు. అసలు రానా ఆలోచన ఏమిటి? అసలు విక్రమసింహా ఎవరు? చివరకు ఏం జరిగింది.. అంటే దానికో ఫ్లాష్‌బ్యాక్ ఉంటుంది. అదేమిటి? చివరకు ఏం జరిగింది అన్నది మిగిలిన కథ.
బయటి లంకెలు
వర్గం:2014 తెలుగు సినిమాలు వర్గం:శోభన నటించిన చిత్రాలు వర్గం:తమిళ అనువాద చిత్రాలు
లియోనార్డో డికాప్రియో
లాస్ ఏంజిల్స్‌లో జన్మించిన డికాప్రియో 1980 ల చివరలో టెలివిజన్ వాణిజ్య ప్రకటనలలో కనిపించడం ద్వారా తన వృత్తిని ప్రారంభించాడు. 1990 ల ప్రారంభంలో, సిట్కామ్ పేరెంట్‌హుడ్ వంటి వివిధ టెలివిజన్ ధారావాహికలలో పునరావృత పాత్రలు పోషించాడు. అతను ఈ బాయ్స్ లైఫ్ (1993) లో తన మొదటి ప్రధాన చలనచిత్ర పాత్రను పోషించాడు. వాట్స్ ఈటింగ్ గిల్బర్ట్ గ్రేప్ (1993) లో అభివృద్ధి చెందుతున్న వికలాంగ బాలుడి సహాయక పాత్రకు ప్రశంసలు అందుకున్నాడు. టైటానిక్ (1997) సినిమాలో అతను స్టార్ గా అంతర్జాతీయ ఖ్యాతిని పొందాడు. ఇది ఆ సమయంలో అత్యధిక వసూళ్లు చేసిన చిత్రంగా నిలిచింది. వాణిజ్యపరంగా విజయవంతం కాని కొన్ని చిత్రాల తరువాత, డికాప్రియో 2002 లో రెండు విజయవంతమైన లక్షణాలలో నటించారు: జీవిత చరిత్ర నేర నాటకం క్యాచ్ మి ఇఫ్ యు కెన్, చారిత్రక నాటకం గ్యాంగ్స్ ఆఫ్ న్యూయార్క్, ఇది దర్శకుడు మార్టిన్ స్కోర్సెస్‌తో కలిసి పనిచేసిన అనేక సినిమాలలో మొదటిది.
ప్రారంభ జీవితం, నటన నేపథ్యం
లియోనార్డో విల్హెల్మ్ డికాప్రియో 1974 నవంబర్ 11 న కాలిఫోర్నియాలోని లాస్ ఏంజిల్స్‌లో జన్మించాడు. , న్యాయ కార్యదర్శి ఇర్మెలిన్ (నీ ఇండెన్‌బిర్కెన్), భూగర్భ కామిక్స్ రచయిత, ప్రచురణకర్త. కామిక్ పుస్తకాల పంపిణీదారు జార్జ్ డికాప్రియో దంపతుల ఏకైక సంతానం. డికాప్రియో తండ్రి ఇటాలియన్, జర్మన్ సంతతికి చెందినవాడు, నటుడు ఇటాలియన్ భాషలో సంభాషించేవాడు. డికాప్రియో యొక్క మాతృమూర్తి విల్హెల్మ్ ఇండెన్‌బిర్కెన్ ఒక జర్మన్, అతని తల్లితండ్రులు హెలెన్ ఇండెన్‌బిర్కెన్ రష్యాలో జన్మించిన జర్మన్ పౌరుడు. రష్యాకు ఇచ్చిన ఇంటర్వ్యూలో, డికాప్రియో తనను తాను "సగం రష్యన్" అని పేర్కొన్నాడు. తన దివంగత తాతలు ఇద్దరు రష్యన్ అని చెప్పారు. డికాప్రియో తల్లిదండ్రులు కళాశాలలో చదువుతున్నప్పుడు కలుసుకున్నారు. గ్రాడ్యుయేషన్ తర్వాత లాస్ ఏంజిల్స్కు వెళ్లారు.
ఇటలీలోని ఫ్లోరెన్స్‌లోని ఉఫిజి మ్యూజియంలో లియోనార్డో డా విన్సీ పెయింటింగ్‌ను అతని గర్భవతి తల్లి చూస్తుండటంతో డికాప్రియోకు లియోనార్డో అని పేరు పెట్టారు. అతని తల్లిదండ్రులు విడిపోయినప్పుడు అతనికి ఒక సంవత్సరం వయస్సు. డికాప్రియో తన తండ్రి ఉనికిని కోల్పోకుండా ఉండటానికి వారు మొదట ఒకరి పక్కన నివసించడానికి అంగీకరించారు. ఏదేమైనా, డికాప్రియో అతని తల్లి ఎకో పార్క్, లాస్ ఫెలిజ్ వంటి అనేక లాస్ ఏంజిల్స్ పరిసరాల్లోకి వెళ్లారు, తరువాతి వారు అనేక ఉద్యోగాలు చేశారు. అతను సీడ్స్ ఎలిమెంటరీ స్కూల్లో చదివాడు, తరువాత లాస్ ఏంజిల్స్ సెంటర్ ఫర్ ఎన్‌రిచ్డ్ స్టడీస్‌లో నాలుగేళ్లపాటు చదివిన తరువాత కొన్ని బ్లాకుల దూరంలో ఉన్న జాన్ మార్షల్ హైస్కూల్‌కు వెళ్లాడు. డికాప్రియో తాను ప్రభుత్వ పాఠశాలను అసహ్యించుకుంటానని, తరచూ తన తల్లి తన ఆర్థిక పరిస్థితిని పరిశీలించమని కోరాడు. అతను మరుసటి సంవత్సరం ఉన్నత పాఠశాల నుండి తప్పుకున్నాడు, తన జనరల్ ఎక్వివలెంట్ లో డిప్లొమా చేశారు.
వ్యక్తిగత జీవితం
డికాప్రియో వ్యక్తిగత జీవితం విస్తృతంగా మీడియా దృష్టిని ఆకర్షించింది. అతను చాలా అరుదుగా ఇంటర్వ్యూలు ఇస్తాడు. అతని వ్యక్తిగత జీవితాన్ని చర్చిస్తాడు, కాని అతను 25 లేదా అంతకంటే తక్కువ వయస్సు గల మహిళలతో తన ప్రమేయాన్ని వివరించే అనేక వ్యాసాలకు సంబంధించినవాడు. 1999 లో, డికాప్రియో 2005 నాటి వరకు బ్రెజిలియన్ మోడల్ గిసెల్ బాండ్చెన్‌ను కలిశాడు. అతను 2005 నుండి 2011 వరకు ఇజ్రాయెల్ మోడల్ బార్ రెఫెలీతో ప్రేమలో పాల్గొన్నాడు, ఈ సమయంలో అతను ఇజ్రాయెల్ అధ్యక్షుడు షిమోన్ పెరెస్, రెఫేలీ యొక్క స్వస్థలమైన హాడ్ హాషరోన్‌లతో సమావేశమయ్యాడు. 2005 లో, మోడల్ అరేతా విల్సన్ విరిగిన బాటిల్‌తో హాలీవుడ్ పార్టీలో కొట్టినప్పుడు డికాప్రియో ముఖం తీవ్రంగా కొట్టబడింది. ఆమెను దోషిగా నిర్ధారించి 2010 లో రెండేళ్ల జైలు శిక్ష విధించారు. డికాప్రియో జర్మన్ ఫ్యాషన్ మోడల్ టోని గార్న్‌తో జూలై 2013 నుండి డిసెంబర్ 2014 వరకు, తరువాత 2017 లో డేటింగ్ చేశాడు.
డికాప్రియోకు లాస్ ఏంజిల్స్‌లో ఒక ఇల్లు, బ్యాటరీ పార్క్ సిటీలో ఒక అపార్ట్‌మెంట్ ఉన్నాయి. 2009 లో, అతను బెలిజ్ ప్రధాన భూభాగానికి దూరంగా ఉన్న బ్లాక్‌డోర్ కే అనే ద్వీపాన్ని కొన్నాడు - ఇది బహిరంగ స్నేహపూర్వక రిసార్ట్ -, 2014 లో, అతను పామ్‌లోని ఆధునిక శతాబ్దపు ఆధునిక వాస్తుశిల్పి డొనాల్డ్ వెక్స్లర్ రూపొందించిన అసలు దీనా షోర్ నివాసాన్ని కొనుగోలు చేశాడు. స్ప్రింగ్స్, కాలిఫోర్నియా.
2004 అధ్యక్ష ఎన్నికల సమయంలో, డికాప్రియో జాన్ కెర్రీ అధ్యక్ష ఎన్నికలకు ప్రచారం చేసి విరాళం ఇచ్చారు. అతను 2008 ఎన్నికలలో బరాక్ ఒబామా అధ్యక్ష ప్రచారానికి 3 2,300 ఇచ్చాడు, ఆ ఎన్నికల చక్రంలో ఒక వ్యక్తి ఇవ్వగలిగిన గరిష్ట మొత్తం ఒబామా యొక్క 2012 ప్రచారానికి $ 5,000 ఇచ్చాడు. డికాప్రియోకు 2016 అధ్యక్ష ఎన్నికలు హిల్లరీ క్లింటన్‌కు మద్దతు ఇచ్చాయి. జూన్ 2017 లో, ది వోల్ఫ్ ఆఫ్ వాల్ స్ట్రీట్ నిర్మాత రెడ్ గ్రానైట్ పిక్చర్స్ మనీలాండరింగ్ కుంభకోణంలో చిక్కుకున్నప్పుడు, డికాప్రియో వ్యాపార సహచరుల నుండి తనకు లభించిన బహుమతులను నిర్మాణ సంస్థకు ఇచ్చాడు.
ఫిల్మోగ్రఫీ, అవార్డులు
ఆన్‌లైన్ పోర్టల్ బాక్స్ ఆఫీస్ మోజో, సమీక్ష మొత్తం సైట్ రాటెన్ టొమాటోస్ ప్రకారం, డికాప్రియో యొక్క అత్యంత విమర్శనాత్మకంగా, వాణిజ్యపరంగా విజయవంతమైన చిత్రాలలో వాట్స్ ఈటింగ్ గిల్బర్ట్ గ్రేప్ (1993), రోమియో + జూలియట్ (1996), టైటానిక్ (1997), క్యాచ్ మి ఇఫ్ యు కెన్ ( 2002), గ్యాంగ్స్ ఆఫ్ న్యూయార్క్ (2002), ది ఏవియేటర్ (2004), ది డిపార్టెడ్ (2006), బ్లడ్ డైమండ్ (2006), షట్టర్ ఐలాండ్ (2010), ఇన్సెప్షన్ (2010), జంగో అన్‌చైన్డ్ (2012), ది గ్రేట్ గాట్స్‌బై ( 2013), ది వోల్ఫ్ ఆఫ్ వాల్ స్ట్రీట్ (2013), ది రెవెనెంట్ (2015) వన్స్ అపాన్ ఎ టైమ్ ఇన్ హాలీవుడ్ (2019). అతని సినిమాలు ప్రపంచవ్యాప్తంగా మొత్తం 27.2 బిలియన్లు వసూలు చేశాయి.
డికాప్రియో హసా ఈ క్రింది ప్రదర్శన కోసం అకాడమీ ఆఫ్ మోషన్ పిక్చర్ ఆర్ట్స్ అండ్ సైన్సెస్ చేత గుర్తించబడింది.
డికాప్రియో మూడు గోల్డెన్ గ్లోబ్ అవార్డు లను గెలుచుకున్నాడు. ఉత్తమ నటుడు - ఏవియేటర్ కోసం మోషన్ పిక్చర్ డ్రామా, ది రెవెనెంట్, ఉత్తమ నటుడు - మోషన్ పిక్చర్ మ్యూజికల్ లేదా వోల్ఫ్ ఆఫ్ వాల్ స్ట్రీట్ కోసం కామెడీ, రెవెనెంట్‌లో ఉత్తమ ప్రముఖ పాత్రకు బాఫ్టా అవార్డు అందుకున్నాడు.
మూలాలు
వర్గం:జీవిస్తున్న ప్రజలు వర్గం:1974 జననాలు
కోమిటాస్ పాంథియాన్
కోమిటాస్ పార్క్, పాంథియోన్   యెరెవాన్ లోని షెంగావిత్ జిల్లాలో ఉంది. ఇది ముఖ్యమైన అర్షకున్యాట్స్ అవెన్యూకు కుడివైపున ఉంది. దీనిని 1936లో "మ్లర్" శ్మశానం, దాని చారిత్రక చాపెల్ కూల్చివేసిన తరువాత నిర్మించారు.
ఆర్మేనియాకు చెందిన ఎన్నో ముఖ్యమైన కళాకారుల భౌతిక కాయాలను ఇక్క ఉంచారు. వీరిలో, కోమిటాస్ద్ (1869-1935), ఆర్మేనియన్ జాతీయ సంగీతంస్థాపకుడు కూడా ఉన్నారు.
కోమిటాస్ పార్క్, పాంథియోన్ కు చెందిన అన్ని స్మారకాల వివరాలు ఒక వంశావళి వెబ్సైటు లో వీక్షణకు అందుబాటులో ఉన్నాయి..
ప్రముఖ ఇంటర్మెంట్స్
thumb|సెర్గై పరజానవ్ యొక్క సమాధి thumb|విల్లియన్ సరోయాన్ యొక్క సమాధి ప్రస్తుతం కోమిటాస్ పాంథియాన్ లో 60 సమాధులు ఉన్నాయి. కింద పట్టికలో ఉన్నవి ముఖ్యమైనవి:
సూచనలు
వర్గం:ఆర్మేనియా చారిత్రిక ప్రదేశాలు
వీర్నపల్లి మండలం
వీర్నపల్లి మండలం, తెలంగాణ రాష్ట్రం, రాజన్న సిరిసిల్ల జిల్లాకు చెందిన ఒక మండలం. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు. దానికి ముందు ఈ మండలం కరీంనగర్ జిల్లా లో ఉండేది. ప్రస్తుతం ఈ మండలం సిరిసిల్ల రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 6  రెవెన్యూ గ్రామాలు ఉన్నాయి. నిర్జన గ్రామాలు లేవు. వీర్నపల్లి, ఈ మండలానికి కేంద్రం.
నూతన మండల కేంద్రంగా ఏర్పాటు
లోగడ వీర్నపల్లి, కరీంనగర్ జిల్లా, సిరిసిల్ల రెవిన్యూ డివిజను పరిధిలోని ఎల్లారెడ్డిపేట్ మండలానికి చెందిన గ్రామం. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల పునర్య్వస్థీకరణలో భాగంగా వీర్నవల్లి గ్రామం కేంద్రంగా, (1+05) ఆరు గ్రామాలతో రాజన్న సిరిసిల్ల జిల్లా, సిరిసిల్ల రెవిన్యూ డివిజను పరిధిలో చేర్చుతూ కొత్త మండలాన్ని ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది. ఈ మండల వైశాల్యం 108 చ.కి.మీ. కాగా, జనాభా 13,363. జనాభాలో పురుషులు 6,597 కాగా, స్త్రీల సంఖ్య 6,766. మండలంలో 3,106 గృహాలున్నాయి.
బయటి లింకులు
వర్గం:2016 లో ఏర్పాటైన తెలంగాణ మండలాలు
తాలాంక నందినీ పరిణయము
తాలాంక నందినీ పరిణయము ఒక తెలుగు కావ్యం. దీనిని మరింగంటి కవులలో ఒకరైన ఆసూరి మఱింగంటి వేంకట నరసింహాచార్యులు రచించారు. దీనిని తొలిసారిగా 1980 లో ఆంధ్రప్రదేశ్ సాహిత్య అకాడమి ప్రచురించింది. ఈ కావ్యానికి శ్రీరంగాచార్య సంపాదకత్వం వహించి విపులమైన పీఠికను అందించారు.
కవి పరిచయం
ఈ కవి మరిగంటి వంశానికి చెందినవాడు. ఇతను చరమదశ వరకు కనగల్లులోనే నివసించాడు. అన్నగారి పుత్రుని పుత్ర నిర్వి శేషముగా భావించినను జీవితములో ముఖ్యముగా అంత్యదశలో మిక్కిలి బాధ అనుభవించినట్లు అతను రాసిన రెండు చాటు పద్యాల వలన తెలుస్తుంది.
కవిగారు శిష్య చంచారమునకు వెళ్ళి తిరిగి వచ్చుచుండగా మార్గంలో వీరిని దొంగలు అడ్డగించి సంపాదించుకున్న వస్తువులను దోచుకొని పోయినారు. అప్పుడు అతను చెప్పిన పద్యములో అతను ఇందుర్తిసీమ చామలపల్లి నల్లగిండ తాలూకా వాసియని తెలుస్తున్నది. అతను చోరులపహరించిన వస్తువులను పద్యములో తెల్పి వారిని శపించినాడట. కవిగారు తాలాంక నందినీ పరిణయమును రాసి తాటాకులను నొక స్థలమందు ఉంచగా వాటిని పాడి బర్రె వచ్చి కొంత భంక్షించినదటా. దానికి వగచి మహిషిని శపించు చాటు పద్యం కూడా ఉంది.
రచనా కాలం
ఈ తాళ పత్ర గంథాల రచనా కాలమునకు సంబంధించిన వివరాలు పద్యములలో ఉన్నాయి. దీని ప్రకారం శాలివాహన సంవత్సరము సరియకు సా.శ. 1872 అగును.
ఆంధ్రప్రదేశ్ ప్రభుత్వ ప్రాచ్యలిఖిత పుస్తక భాండాగారమునందు గల తాటాకు పుస్తకము 3 అశ్వాసము చివర "ఈశ్వర నామ సంవత్సర నిజ జ్యేష్ట బహుళ పాడ్యమీ భౌమవాసరం సాయంకాలం వరకు తాలాంక నందినీ పరిణయం తృతీయాశ్వాసము. శ్రీరామానీ వేకలపూ, శ్రీ హయగ్రీవాయ నమః శ్రీశ్రీశ్రీశ్రీశ్రీ శ్రీంజేయును" అని ఉంది. దీని ప్రకారం ఈ పుస్తక రచనా కాలం 26.6.1877 అని తెలియు చున్నది.
పుస్తక విశేషాలు
ఒకప్పుడు లభ్యమై ఇప్పుడు దొరకని కావ్యాలను ప్రచురించడమే థ్యేయంగా పనిచేసే సాహిత్య అకాడమీ "తాలంక నందినీ పరిణయం" పుస్తకాన్ని ముద్రించింది.
అసూరిమరింగంటి వేంకట నరసింహాచార్యుల "తాలాంకనందినీ పరిణయము" ఈ పుస్తక ప్రచురణకు ముందు దాదాపు వంద సంవత్సరాలకు పూర్వమే రచించప బడినప్పటికీ తొలిసారిగా ఇప్పుడు తొలిసారిగా ముద్రణకు అందుకున్నది. మరిగంటి వంశం వారు సంస్కృత ఆంధ్ర భాషలలో అశేష పాండిత్యమును సంపాదించి అనేక సాహితీ ప్రక్రియా రచనల్లో తమ ప్రతిభా పాండిత్యాలను ప్రదర్శించి సాహిత్యాన్ని, భక్తి తత్వాన్ని తెలుగులో ప్రచారం చేసినవారు.
ఈ పుస్తకం రసవత్తరమైనది. అందమైన పదబంధాలతోనూ, చమత్కార జనకమైన శబ్ద, అర్థ అలంకారతోనూ, చిత్రబంధ కవిత్వాలతోనూ, చక్కని జాతీయాలతోణూ, మాండలిక ప్రయోగాలతోనూ, కూడి ఉంటుంది. ఈ భూమిపై రామాయణం ఎంతకాలం ఉంటుందో అంతకాలం వరకూ ఈ కావ్యం ఉంటుందని కవి చెప్పుకున్నాడు. దొరికినన్ని ప్రతులను పరిశీలించి ఈ కావ్యాన్ని పరిష్కరించి, చక్కని పీఠిక సమకూర్చి శ్రీ రంగాచార్యులు అకాడమీ తరపున ప్రచురించారు.
బాహ్య లంకెలు
వర్గం:1980 పుస్తకాలు వర్గం:తెలుగు పుస్తకాలు
కె.ఎన్. మల్లీశ్వరి
'''డా. కె.ఎన్. మల్లీశ్వరి''' స్త్రీవాద రచయిత్రి, సామాజిక కార్యకర్త. ఆంధ్ర విశ్వవిద్యాలయంలో పోస్ట్ డాక్టరల్ ఫెలోషిప్‌గా పనిచేస్తున్న మల్లీశ్వరి, ప్రజాస్వామిక రచయిత్రుల వేదిక (ప్రరవే) జాతీయ కార్యదర్శిగా బాధ్యతలు నిర్వహిస్తోంది.
జీవిత విషయాలు
మల్లీశ్వరి 1970, డిసెంబరు 21న పశ్చిమ గోదావరి జిల్లాలోని కొక్కిరపాడు గ్రామంలో జన్మించింది. ప్రస్తుతం విశాఖపట్నంలో ఉంటోంది. ఎం.ఎ; ఎం.ఫిల్ (కేతు విశ్వనాథరెడ్డి సాహిత్యం), పి.హెచ్ డి. (ఓల్గా సాహిత్యం) పూర్తిచేసి ప్రస్తుతం ఆంధ్ర విశ్వవిద్యాలయం నుండి తెలుగు భాషా సాహిత్యాలలో పోస్ట్ డాక్టరల్ ఫెలోషిప్ చేస్తోంది. తెలుగు సాహిత్య బోధన, పరిశోధన, కార్యనిర్వహణపై వృత్తిరీత్యా ఆంధ్ర విశ్వవిద్యాలయం, తెలుగు విశ్వవిద్యాలయం, షిప్ యార్డ్ డిగ్రీ కళాశాల, ఆదిత్య పీజీ కళాశాల, టి.ఎస్సార్ అండ్ టిబికే డిగ్రీ కళాశాలలో పనిచేసింది.
సామాజిక కార్యక్రమాలు
ఆంధ్ర యూనివర్సిటీలో పిహెచ్‌డి చేస్తున్న సమయంలో సారా వ్యతిరేక ఉద్యమానికి మద్దతుగా యూనివర్సిటీ క్యాంపస్‌లోని విద్యార్థులను సమీకరించింది. రచయిత్రులను ఒక వేదిక మీదకు తీసుకురావడం కోసం మనలో మనం అనే కార్యక్రమం చేసింది. ఈ కార్యక్రమానికి ఉమ్మడి ఆంధ్రప్రదేశ్ రాష్ట్రవ్యాప్తంగా దాదాపు రెండువందల మంది మహిళలు హాజరయ్యారు. విశాఖపట్టణం ఏజెన్సీలో మాడుగుల మండలంలోని వాకపల్లి గ్రామ మహిళల పోరాటానికి మద్దతుగా వ్యాసాలు రాస్తూ, వాకపల్లి సంఘటనను జాతీయ వేదిక మీదకు తీసుకెళ్ళింది. క్షేత్ర పర్యటనల ద్వారా ప్రజా ఉద్యమాలను, సామాజిక సమస్యలను అధ్యయనం చేసి, సామాజిక, రాజకీయ వ్యాసాలు రాసి, విద్యార్థులు, స్త్రీలు, బాలికల సమస్యలకు పరిష్కారాలు దొరికేలా కృషి చేస్తోంది. విద్యార్థులలో పరిశోధనాభిలాష కలిగించేందుకు వివిధ కార్యక్రమాలు, విద్యార్థుల కోసం గోస్తనీ గోడ పత్రిక వంటి ప్రయోగాలు, నవతరంతో యువతరం వంటి కార్యశాలలు కూడా నిర్వహిస్తోంది.
సాహిత్యరంగం
1991లో మెర్సీకిల్లింగ్‌ కథాంశంగా మరణం నా నేస్తం అనే కథ రాసింది. ఐదారేళ్ళు సమాజాన్ని అధ్యయనం చేసి 2017లో నీల నవల రాసింది. మల్లీశ్వరి రచనలపై ఇద్దరు ఎం.ఫిల్; ఒకరు పిహెచ్.డి పరిశోధనలు చేశారు. కేంద్ర సాహిత్య అకాడమీ, దక్షిణ భారత భాషల విభాగం (మైసూర్), తెలుగురాష్ట్రాలలోని విశ్వవిద్యాలయాలు, ప్రపంచ తెలుగు మహాసభలు (సింగపూర్, తెలంగాణ) వంటి అనేక వేదికల మీద అతిథిగా, వక్తగా పలు ప్రసంగాలు చేసింది. సెమినార్లు, వర్కుషాపులలో పత్ర సమర్పణలు చేసింది.
రచనలు
పురస్కారాలు
మల్లీశ్వరికి వచ్చిన అవార్డులు, పురస్కారాలు
ఇతర లంకెలు
వర్గం:1970 జననాలు వర్గం:తెలుగు రచయిత్రులు వర్గం:స్త్రీవాద రచయితలు వర్గం:పశ్చిమగోదావరి జిల్లా కథా రచయితలు వర్గం:పశ్చిమ గోదావరి జిల్లా రచయిత్రులు వర్గం:పశ్చిమ గోదావరి జిల్లా సాహితీ విమర్శకులు వర్గం:పశ్చిమ గోదావరి జిల్లా తెలుగు పండితులు వర్గం:జీవిస్తున్న ప్రజలు
రేజింతల్ సిద్ధి వినాయక దేవాలయం
రేజింతల్‌ సిద్ధి వినాయక దేవాలయం, తెలంగాణ రాష్ట్రం, సంగారెడ్డి జిల్లా, న్యాల్కల్ మండలంలోని రేజింతల్ గ్రామంలో ఉన్న వినాయక దేవాలయం. తెలంగాణ రాష్ట్రంలోనే తొలి ‘సిద్ధివినాయక’ దేవాలయంగా ప్రసిద్ధికెక్కిన ఈ దేవాలయంలోని వినాయకుడు, 1800వ సంత్సరంలోలో స్వయంభువుగా వెలిసాడని, ఇక్కడి స్వామి విగ్రహం ప్రతి సంవత్సరం నువ్వు గింజంత పరిమాణంలో పెరుగుతుందని చరిత్రకారుల అభిప్రాయం. గణపతిని దర్శించుకొని దేవాలయంలో ముడుపు కడితే వివాహం జరుగుతుందని, సంతానం కలుగుతుందని ఇక్కడి భక్తుల నమ్మకం.
చరిత్ర
కర్ణాటక రాష్ట్రం బీదర్‌ కు సుమారు 20కిలో మీటర్ల దూరంలోని చింతల్‌గిరి గ్రామంలోని శివరాంభట్‌ అనే బ్రహ్మణుడు నిత్యం నియమ నిబద్ధతలతో వినాయక, వెంకటేశ్వర స్వాములను పూజిస్తూ సంధ్యావందనం, గాయత్రి జపం వంటి కార్యక్రవూలు చేసేవాడు. 217 సంవత్సరాల క్రితం శివరాంభట్‌ తిరుపతి తీర్థయాత్రకు చింతల్‌గిరి నుంచి రేజింతల్‌ గ్రామశివారు మీదుగా కాలిబాటనే వెళుతుండగా జహీరాబాద్‌ పట్టణానికి 13 కిలోమీటర్ల దూరంలోని రేజింతల్‌ గ్రామ శివారులోకి రాగానే పూజా సమయం కావడంతో అక్కడే పూజలు నిర్వహించాడు. శివరాంభట్ చేసిన పూజలకు ప్రసన్నుడైన వినాయకుడు, పుష్య శుక్ల చవితి తిథి రోజున స్వయంభువుగా వెలిశారని స్థల పురాణం. భూమిని చీల్చుకుని చిన్నమూర్తి రూపంలో ఉద్భవించాడని ఇక్కడి విజయ గ్రంథం ఆధారంగా తెలుస్తోంది.